Document ID: 32009D0422

DECIZJONI TAL-KUMMISSJONI
tas-26 ta’ Mejju 2009
li temenda d-Deċiżjoni 2003/135/KE fir-rigward tal-pjan ta’ qerda u tilqim ta’ emerġenza għall-ħnieżer selvaġġi kontra d-deni klassiku tal-ħnieżer f’ċerti żoni tal-Ġermanja
(notifikata taħt id-dokument numru C(2009) 3953)
(It-testi bil-Franċiż u l-Ġermaniż biss huma awtentiċi)
(2009/422/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2001/89/KE tat-23 ta’ Ottubru 2001 dwar il-miżuri tal-Komunità għall-kontroll tal-infafet vesikolari (deni klassiku) tal-ħnieżer, (1) u b’mod partikolari l-Artikoli 16(1) u 20(2) tagħha,
Billi:
(1)
Id-Deċiżjoni tal-Kummissjoni 2003/135/KE tas-27 ta’ Frar 2003 dwar l-approvazzjoni tal-pjanijiet għall-qerda tad-deni klassiku tal-ħnieżer u l-vaċċinazzjoni ta’ emerġenza ta’ ħnieżer selvaġġi kontra d-deni klassiku tal-ħnieżer fil-Ġermanja, fl-istati federali tas-Sassonja ta’ Isfel, tar-Rhine tat-Tramuntana-Westphalia, tar-Rhineland-Palatinate u tas-Saarland (2) ġiet adottata bħala waħda minn numru ta’ miżuri fil-ġlieda kontra l-marda tad-deni klassiku tal-ħnieżer.
(2)
Il-Ġermanja għarrfet lill-Kummissjoni bl-iżvilupp riċenti ta’ dik il-marda fil-ħnieżer selvaġġi f’ċerti żoni tal-istat federali tar-Rhineland Palatinate.
(3)
Ġew irrappurtati każijiet ġodda tad-deni klassiku tal-ħnieżer fi ħnieżer selvaġġi fin-naħa ta’ isfel ta’ Rhineland Palatinate. Għalhekk, il-pjanijiet għall-qerda u għat-tilqim ta’ emerġenza għad-deni klassiku tal-ħnieżer fil-ħnieżer selvaġġi għandhom jiġu applikati f’dik iż-żona.
(4)
Id-Deċiżjoni 2003/135/KE għandha għalhekk tiġi emendata skont dan.
(5)
Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 2003/135/KE huwa mibdul bit-test fl-Anness għal din id-Deċiżjoni.
Artikolu 2
Din id-Deċiżjoni hija indirizzata lir-Repubblika Federali tal-Ġermanja u r-Repubblika Franċiża.
Magħmul fi Brussell, 26 ta’ Mejju 2009.

Labels: 0
18
6